****

**Republika e Kosovës**

**Republika Kosova-Republic of Kosovo**

**Qeveria –Vlada-Government**

**Ministria e Drejtësisë- Ministarstvo Pravde- Ministry of Justice**

**──────────────────────────────────────────────────────**

Në bazë të nenit 14 të Ligjit nr. 08/L-191 për Ekspertët Gjyqësor, Ministria e Drejtësisë publikon:

**SHPALLJEN PUBLIKE**

**PËR LICENCIM PËR EKSPERTË GJYQËSOR**

Njoftohen të gjithë kandidatët e interesuar të cilët dëshirojnë që të aplikojnë për licencim për ekspertë gjyqësorse:

Afati për dorëzimin e aplikacioneve për licencim për ekspertë gjyqësor fillon prej datës **08 Maj 2024** dhe mbetet i hapur gjatë tërë vitit dhe atë deri më **07 Maj 2025.**

Kërkesës për aplikim e cila merret në Faqen Zyrtare të Ministrisë së Drejtësisë, duhet t’i bashkëngjiten dokumentet e **vërtetuara** me të cilat dëshmohet se kandidati i plotëson kushtet ligjore, si në vijim:

 Diplomën universitare në fushën përkatëse, kopja e diplomës duhet te jetë e NOTERIZUAR;

 Certifikatën e shtetësisë së Republikës së Kosovës

 Nëse kandidati fakultetin e ka të përfunduar në shtetin tjetër, atëherë kandidati duhet ta sjell diplomën e nostrifikuar dhe vendimin nga Ministria e Arsimit Shkencës dhe Teknologjisë e Republikës së Kosovës. Diploma dhe vendimi duhet te dorëzohen në kopje te NOTERIZUARA;

 Dëshminë-vërtetimin për përvojën e punës pas diplomimit konform nenit 10 (paragrafi 1.3, nën-paragrafët 1.3.1 dhe 1.3.2) të Ligjit nr. 08/L-191 për Ekspertët Gjyqësor. Vërtetimi duhet të jetë origjinal ose kopje e NOTERIZUAR;

 Kopjen e letërnjoftimit;

 Vërtetim nga Gjykata kompetente me te cilin dëshmon se nuk i është ndaluar ushtrimi i profesionit me vendim të plotfuqishëm gjyqësor;

 Licencën për ushtrimin e profesionit në fushën për të cilën aplikon;

 Vërtetimin nga organi kompetent me te cilin dëshmon se nuk i është hequr zotësia e veprimit;

 Vërtetimin nga Gjykata me të cilin kandidati dëshmon se nuk ka qenë i dënuar me vendim të formës së prerë për ndonjë vepër penale në pesë (5) vitet e fundit, përjashtimisht për kryerjen e veprës penale nga pakujdesia dhe për të cilën është dënuar deri në një (1) vit burgim efektiv;

 Dëshminë e pagesës sipas paragrafit 1.4 të nenit 15 të Ligjit Nr. 08/L-191 për Ekspertët Gjyqësor, në shumën prej 50 Euro;

 Dokumente tjera mbështetëse me te cilat dëshmojnë ngritjen e tyre profesionale siç është e përcaktuar në paragrafët 4 dhe 5 të nenit 16 të Ligjit Nr. 08/L-191 për Ekspertët Gjyqësor;

Kërkesës për aplikim kandidatët obligohen që të ia bashkëngjisin edhe një rezyme profesionale qe përmban informacione si shkollimin, njohuritë dhe përvojën profesionale të kandidatit. Dokumentacioni i pakompletuar sipas kërkesave te përcaktuara, është bazë që Komisioni vlerësues për shqyrtimin e aplikacioneve në Ministrinë e Drejtësisë të diskualifikoj kandidatin.

Kërkesa për licencim për ekspertë gjyqësor dorëzohet në Ministrinë e Drejtësisë, ish–ndërtesa ‘’Rilindja’’, kati përdhesë, Arkivi i Ministrisë së Drejtësisë, Prishtinë 10 000, Republika e Kosovës, çdo ditë pune, nga ora 08:00 deri 16:00.

**Vëmendje**: Aplikacionet e kandidatëve të cilët kanë aplikuar ne Këshillin Gjyqësor të Kosovës, do të trajtohen nga Komisioni i Ministrisë së Drejtësisë paralelisht në kohën kur do të trajtohen edhe kërkesat e kandidatëve të paraqitura në Ministrinë e Drejtësisë.

**Për informata të hollësishme mund të drejtoheni në faqen zyrtare te Ministrisë së Drejtësisë** [**http://www.md-ks.org**](http://www.md-ks.org) **ose ne nr. 038 200 67 092; 038 200 67 093.**